CELEX: 62020CN0247
Language: et
Date: 2020-04-07 00:00:00
Title: Kohtuasi C-247/20: Eelotsusetaotlus, mille on esitanud Appeals Service Northern Ireland (Ühendkuningriik) 7. aprillil 2020. aastal – VI versus Commissioners for Her Majesty’s Revenue and Customs

21.9.2020   
            
            
               ET
            
            
               Euroopa Liidu Teataja
            
            
               C 313/9
            
         
      Eelotsusetaotlus, mille on esitanud Appeals Service Northern Ireland (Ühendkuningriik) 7. aprillil 2020. aastal – VI versus Commissioners for Her Majesty’s Revenue and Customs
      (Kohtuasi C-247/20)
      (2020/C 313/11)
      Kohtumenetluse keel: inglise
      
         Eelotsusetaotluse esitanud kohus
      
      The Appeals Service Northern Ireland
      
         Põhikohtuasja pooled
      
      
         Kaebaja: VI
      
         Vastustaja: Commissioners for Her Majesty’s Revenue and Customs
      
         Eelotsuse küsimused
      
      
                  1.
               
               
                  Kas lapsel, kes on EMP kodanikust alaline elanik, peab olema üldine ravikindlustus, et tal säiliks elamisõigus, nii nagu see on 2016. aasta määruse artikli 4 lõike 1 kohaselt ennast ise ülal pidama võimelise isiku puhul vajalik?
               
            
                  2.
               
               
                  Kas 2016. aasta määruse sisserände kohta (Euroopa Majanduspiirkond) (Immigration (European Economic Area) Regulations 2016) artikli 4 lõike 3 punktist b tulenev nõue (mille kohaselt üldine ravikindlustuskaitse kehtib Ühendkuningriigis õpilase või majanduslikult sõltumatu isiku puhul seoses 2016. aasta määruse sisserände kohta (Euroopa Majanduspiirkond) (Immigration (European Economic Area) Regulations 2016) artikli 16 lõike 2 punkti b alapunktiga ii üksnes juhul, kui selline kaitse laieneb nii sellele isikule kui ka kõigile tema asjassepuutuvatele pereliikmetele) on liidu õiguse alusel ebaseaduslik, arvestades direktiivi 2004/38 (1) artikli 7 lõiget 1 ja Euroopa Liidu Kohtu praktikat, mis tuleneb kohtuotsuse Teixiera C-480/08 punktist 70?
               
            
                  3.
               
               
                  Kas Ühendkuningriigi ja Iiri Vabariigi vahel sõlmitud ühise reisipiirkonna vastastikuseid kokkuleppeid seoses ravikindlustuskaitsega võib pärast otsust kohtuasja Ahmad vs. Secretary of State for the Home Department [2014] EWCA Civ 988 punktis 53 käsitada „vastastikuste kokkulepetena“ ja seega üldise ravikindlustusena 2016. aasta määruse artikli 4 lõike 1 tähenduses?
               
            
         (1)  Euroopa Parlamendi ja nõukogu 29. aprilli 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (ELT 2004, L 158, lk 77; ELT eriväljaanne 05/05, lk 46).